Psssst, gehoor wat sê die slimmes van: aartappels?! | Die Vryburger
Aartappels is een van die oudste medisynes op aarde. Hierdie groentesoort is baie ryk aan vitamines, minerale en vitamine C. Die skil is baie ryk aan potassium.
Aartappelskiltee is algemeen gebruik om hoë bloeddruk af te bring.
Rou aartappels is in kleresakke gedra om rumatiek af te weer.
Aartappels wat uitloopsels aan het, kan giftig wees en moet liewers vermy word.
Die vleis van gaargekookte, warm aartappel help om die pyn van 'n tenniselmboog te verlig wanneer dit op die vel gedruk en gehou word vir 10-15 minute.
Vir chroniese bronchitis, kook 3-4 aartappels vir 15-20 minute. Trek dan die skil af, eet die aartappels, eet die skille daarna en drink dan die aartappelwater- dit werk soos 'n bom.
(Die Vrygurger vereenselwig hom nie noodwendig met mediese uitsprake in hierdie reeks artikels nie)
One thought on "Psssst, gehoor wat sê die slimmes van: aartappels?!"
Peter Murray July 17, 2012 at 3:34 pm
Daar is tans 'n uiters interessante reeks op BVNTV (Kanaal 431) oor aartappels. Die eerste aartappels is in Peru ontdek en is vandaar deur die Spanjaarde na Europa gebring.
Tydens 'n oorlog teen die Peruane het hul vyande hulle van al hul voedselvoorrade beroof. Omdat hongersnood gedreig het, het hulle begin om kos in die veld te soek. Daar is toe "heel toevallig" op 'n soort knolgewas afgekom wat hulle toe patata genoem het. Intussen het verskeie volke van die wêreld begin navorsing doen en bestaan daar nou meer as 1 000 verskillende spesies aartappels en patats.
Die Franse het aartappels "veredel" deur honderde toetse in laboratoriums te doen, en daardeur bewys dat daar talle verskillende gebruike daarvoor is. Verskeie aartappel-resepteboeke is al deur die Franse gepubliseer.
Sowat 130 jaar gelede het aartappels veroorsaak dat omtrent 1-miljoen Iere gesterf het. Eers het die Engelse die Iere van hul aartappeloes beroof en na oorsese lande uitgevoer. Duisende Iere het van honger omgekom. Daarna het 'n siekte uitgebreek wat deur verrotte aartappels in die Iere se geheime kelders veroorsaak is, en het 'n verdere paar honderdduisend Iere gesterf.
Vandag word aartappels deur talle lande van die wêreld as hul stapelvoedsel beskou. In Duitsland verskyn daar op feitlik elke spyskaart een of ander vorm van 'n aartappelgereg.